تورکیه نوامبردا 354،9 میلیون دو‌لارلیق تزه میوه و سبزه صادر ائدیب.
آغ دنیزی تزه میوه و سبزه  صادراتچیلار بیرلیگی‌نین صدری فرهاد گوروز یازی‌لی آچیقلاماسیندا سئکتورون نوامبر آیی صادرات ساتیش‌لارینی قیمتلندیریب.
فرهاد گوروز نوامبر آییندا تورکیه-نین تزه میوه-سبزه صادراتی‌نین 354،9 میلیون دو‌لار اولا‌راق رئاللاشدیغینی بیلدیریب.
"ایلین 11-جی آییندا اولوسلار آراسی بازارلاردا 565 مین 406 تون محصول ساتیشی رئال‌لاش‌دیران صنایعمیز نارینجی، لیمون و اوزوم ده ان یوکسک صادراتی حیاتا کئچیریب. 109،3 میلیون دو‌لار نارینجی، 38 میلیون دو‌لار لیمون و 28،9 میلیون دو‌لارلیق اوزوم صادراتی رئاللاشدیردیق" -دئیه فرهاد گوروز قئید ائدیب.
سؤزوگئدن دؤورده ان چوخ صادراتین روسیایا ائدیلدیگی باره‌ده معلوماتی پای‌لاشان گوروز دئییب:
"ایلک اوچ یئرده روسیا، اوکراینا و رومینیا قرارلاشیب. روسیایا 168،3 میلیون دو‌لار، اوکراینایا 23،6 میلیون دو‌لار، رومینیایا 16،5 میلیون دو‌لارلیق صادرات رئاللاشدیرمیشیق. سؤزوگئدن دؤورده صادرات حجمینده جدی آرتیم الده ائتدیگیمیز اؤلکه‌لر قطر، ایسراییل و اطریش اولوب. تورکیه ایله سعودیه عربیستانی آراسیندا مثبت ایکی طرف‌لی موناسیبت‌لرین یاراتدیغی نورماللاشما پروسه سینده بو بازاردا وارلیغیمیزی هر آی گوجلن‌دیریریک".
